cyanic-selkie/wikianc huggingface dataset:
Tore Andreas Gundersen
Lyngby og Nybergsund
I august 2008 ble han lånt ut til den danske klubben Lyngby BK, hvor han scoret fire mål på ni kamper i høstsesongen, før han ved sesongslutt vendte tilbake til Lillestrøm. I slutten av mars 2009 ble han av Lillestrøms nye trener, Henning Berg, lånt ut til Nybergsund for resten av vårsesongen i et forsøk på å skaffe seg spilletid. Hos Nybergsund dannet han et giftig spisspar med nigerianeren Kim Ojo og scoret 14 mål på 28 kamper i løpet av 2009-sesongen.
Dymano Dresden
Etter at hans kontrakt med Lillestrøm gikk ut ved sesongslutt 2009 stod han fritt til å søke etter andre klubber. Han var på prøvespill hos den tyske klubben Rot-Weiss Essen, men ble ikke enig om en kontrakt. I stedet skrev han under med Dynamo Dresden i januar 2010, som da spilte på tysk nivå tre i 3. liga. Til tross for en god start i sin nye klubb ble Gundersen leddbåndskadet i venstre ankel i midten av mars 2010, og måtte trene alternativt i to måneder. Han avsluttet deretter sesongen med ni kamper og to mål.
Hamarkameratene
Gundersen kom i søkelyset til flere klubber fra Hedmark i februar 2011 da det ble kjent at kontrakten hans med Dynamo Dresden gikk ut sommeren 2011. Både hans tidligere klubber, Kongsvinger og Nybergsund samt Hamarkameratene, meldte sin interesse og hadde konkrete samtaler med angrepsspilleren. Den 15. mars ble det klart at Gundersen hadde valgt Ham-Kam, og ettersom han ble fristilt fra kontrakten med Dynamo Dresden ble han også klar for sesongstart med klubben. Han ble da gjenforent med sin tidligere trener Vegard Skogheim, som også var Gundersens trener i Kongsvinger.
Toby Haynes
Toby Haynes er en britisk TV-regissør, kjent for sitt arbeid med Doctor Who, Five Days, Being Human og M.I. High.
Torre Reforma
Torre Reforma er en påbegynt skyskraper som blir Mexicos høyeste bygning når den står ferdig i slutten av 2014. Den blir 244 meter høy, og skal stå i Paseo de la Reforma nr. 483 i Mexico by, like ved siden av det som i dag er landets høyeste bygning, Torre Mayor (225,6 m). Bygningsarbeidet ble starta i mai 2008.
Stigmella betulicola
Stigmella betulicola er en sommerfugl som tilhører familien dvergmøll (Nepticulidae). Den er funnet over mye av Norge, men ser ut til å mangle på Sør-Østlandet og Vestlandet.
Utseende
En knøttliten (vingespenn 3,5-4,5 millimeter), bronsefarget møll. Antennen er trådformet, mørk og knapt halvparten så lang som forvingen. Det innerste, kraftig utvidete leddet er hvitt. Hodet er gulhåret, kroppen mørk. Forvingene er glinsende, bronseaktig brun med ett ganske bredt, sølvhvitt tverrbånd omtrent to tredjedeler ut i vingen. Bakvingen er smal, grå, med lange frynser. Arten ligner sterkt på flere andre Stigmella-arter og kan ikke bestemmes sikkert ut fra ytre utseende alene.
Levevis
Denne arten har larver som minerer i bladene på bjørker, særlig på dvergbjørk (Betula nana) men også på små dunbjørker (Betula pubescens) som vokser på fuktige steder. Arten har trolig to generasjoner hvert år, de voksne sommerfuglene flyr i mai-juni og igjen i juli. Larven lager en uregelmessig slynget, 3-4 centimeter lang mine i bjørkebladet.
Utbredelse
Arten er utbredt fra Europa østover til Japan. I Norge er den funnet på Sørlandet, indre deler av Østlandet og videre nord til Troms. Den ser ut til å mangle på Vestlandet, kanskje også på det sørlige Østlandet.
Solsetra misjonssenter
Solsetra misjonssenter er et leirsted ved Hagatjern i Nedre Eiker i Buskerud.
Stedet eies av Det Norske Misjonsselskap (NMS) som er en organisasjon innenfor Den norske kirke. Stedet ble kjøpt i 1958 for kr 35 000 og tatt i bruk året etter. Tidligere var det et småbruk med 30 mål innmark og 30 mål skog. Stedet het Ryghsetra, men fikk ved overtakelsen navnet Solsetra. En omfattende renovering og utbygging av stedet skjedde i etterkant av overtakelsen, og stedet har i dag 40 vinterisolerte overnattingsplasser. Låven er gjort om til møtesal og nytt kjøkken er bygd. Hyttene på stedet har fått navn etter misjonsselskapets misjonsfelter: Mali, Madagaskar og Kamerun. Foruten til leirvirksomhet brukes stedet også til kurser og til utleie. Solsetra drives av et styre som hører inn under leirstedene til Det Norske Misjonsselskap. Stedet har leirstyrer i deltidsstilling.
Jürgen Prochnow
Jürgen Prochnow (født 10. juni 1941 i Berlin) er en tysk skuespiller.
Hans skuespillerkarriere begynte ved Schauspielhaus Bochum som ble ledet av Peter Zadek på 1970-tallet, men først i oktober 2004 vendte han tilbake til scenen. Han spiller nå i komedien på Kurfürstendamm, og medvirker ved Rilke-prosjektet.
Hans filmdebut var Zoff av Eberhard Pieper i 1971. I 1973 spilte han første gang i en av Wolfgang Petersens filmer, Einer von uns beiden (med Klaus Schwarzkopf som motspiller). 1974 spilte han tittelrollen i Die Verrohung des Franz Blum av Reinhard Hauff, og 1975 i Katharina Blums tapte ære etter Heinrich Böll. En av hans mest kjente roller var som ubåtkapteinen Heinrich Lehmann-Willenbrock i Das Boot (1981). Senere har han spilt i mange Hollywood-filmer, bl.a. Beverly Hills Cop 2 (1987). To ganger har han portrettert homofile, første gang 1977 i Die Konsequenz og tyve år senere i Der Schrei der Liebe.
Han har også spilt i Den engelske pasienten (1996).
Dinosau
Dinosau (noen ganger stilisert DinoSau) er en eksperimentell pop-, jazz- og electronika-musikkgruppe som ble dannet i 2003.
Trepyton
Trepyton (vitenskapelig navn Morelia viridis, tidligere Chondropython viridis) er en slange som lever på Ny-Guinea og lengst nordøst i Australia. Den blir fra 1,8 til 2,4 meter lang. Trepyton lever i trærne.
Kikki Danielsson
Ann-Kristin «Kikki» Danielsson (født 10. mai 1952 i Visseltofta i Skåne) er en svensk country-, danseband- og popsanger. Hun spiller også trekkspill og jodler. Kikki Danielsson har deltatt i Melodi Grand Prix, Melodifestivalen og Eurovision Song Contest. Hun representerte Sverige i Eurovision Song Contest 1985 med sangen «Bra vibrationer» og endte på tredjeplass. Tre år tidligere representerte hun også Sverige, men da som en del av duoen Chips og låten «Dag efter dag». Bidraget endte på åttendeplass i Eurovision Song Contest 1982.
Hun innledet karrieren som vokalist og forgrunnsfigur i dansebandet Wizex i 1973. På den tiden skrev hun svenske tekster til en rekke internasjonale hits som gruppen deretter spilte inn. Danielsson forlot Wizex i 1982 og gikk med i gruppen Chips.
Mauranger
Mauranger er et felles navn for de små bygdene Fureberg, Tveitnes, Kroka, Sundal, Austrepollen, Nordrepollen og Gjetingsdalen i Kvinnherad kommune. Mauranger ligger langs Maurangerfjorden helt nord i Kvinnherad. Landskapet preges av nærheten til Folgefonna, mange daler og stupbratte fjell. Tunnel fra Odda under Folgefonna har gjort Mauranger mer tilgjengelig, noe som har økt turiststrømmen til stedet. Fra Nordrepollen går den 10,4 km lange Jondalstunnelen (åpnet 07.09.12) til nabokommunen Ullensvang.
Dinosau
Musikken til gruppa har blitt brukt i serien Himmelblå. I den sjuende episoden av serien, er sangen «Pärris» brukt.
Dinosau deltok på Prince-tributtplata Shockadelica med coverlåten «New Power Generation».
Vintersorg
Vintersorg er et folk / viking / progressiv / black metal band fra Skellefteå i Västerbottens län, Sverige. Bandet ble stiftet i 1994 av Andreas Hedlund og med noen få andre musikere – opprinnelig under navnet Vargatron (norsk: «Ulvetrone») – med hensikt å basere seg på et musikalsk fundament i black metal, men med hovedsakelig ren sang og mer sporadisk bruk av dyster vokal. Bandet ble oppløst sommeren 1996 og ble senere gjenoppstått under navnet Vintersorg som et enmannsband bestående av «Vintersorg» (Andreas Hedlund), med EP-platen Hedniskhjärtad som ble først utgitt i juli 1998, følgenede kom debutalbumet Till Fjälls i desember 1998. Navnet Vintersorg ble hentet fra bokserien Sagaen om Isfolket av norsk-svenske Margit Sandemo, der karakteren «Vintersorg» er sønn av en stor hedensk leder.
Dinosau
Gruppen har forøvrig holdt konserter på forskjellige mindre arrangementer og skoler frem til 2013.
Vintersorg
Vintersorg var et soloprosjekt av Andreas Hedlund frem til utgivelsen av studioalbumet Cosmic Genesis i november 2000. Etter at Mattias Marklund begynte i bandet som fullt bandmedlem, ble Vintersorg en duo (referert som «The Vintersorgs»). Andreas Hedlund er også medlem i det norske black metal-bandet Borknagar fra Bergen, og begge medlemmene var tidligere med i det svenske folk metal-bandet Otyg fra Skellefteå.
Dinosau
Eksterne lenker
__INGENINNHOLDSFORTEGNELSE__
Vintersorg
Under innspillingene til Vintersorgs EP-plate Hedniskhjärtad og de to studioalbumene Till Fjälls og Ödemarkens son, var «Vargher» (Marcus E. Norman) – fra bandene Havayoth, Naglfar og Ancient Wisdom – ansvarlig for programmeringen av trommene. Ifølge et intervju pleide «Vintersorg» (Andreas Hedlund) å synge trommelinjene for ham, og «Vargher» transkriberte dem. I studioalbumet Cosmic Genesis programmerte «Vintersorg» trommene selv.
Bandet har gjennom årene utviklet fra å gjøre folk metal til et mer post-black metal-sound (såkalt «blackgaze»), og har også blitt mer progressiv. Bandets åttende studioalbum, Orkan, ble utgitt i juli 2012, deretter Naturbål i juni 2014, og senest Till Fjälls del II i juni 2017.
Rethymno
Rethymno (gresk: Ρέθυμνο; IPA ), også kalt Rethimno, Rethymnon, Réthymnon, Rhíthymnos, og Retimo av venetianerne, er hovedstad i prefekturet Rethymno og den tredje største byen på den greske øya Kreta. Byen har 41 687 innbyggere (2001). Byen ble bygd i antikken (antikkens Rhithymna og Arsinoe), men ble aldri et konkurransedyktig minoisk senter. Den var imidlertid sterk nok til å prege egne mynter og opprettholde en urban vekt. En av disse myntene er i dag avbildet som byvåpen, bestående av to delfiner i en sirkel.
Historie og kultur
Denne region som en helhet er rik på oldtidshistorie, mest kjent den minoiske sivilisasjon sentrert rundt Kydonia øst for Rethymno.
Byen opprettholder sin gamle aristokratiske framtoning med sine bygninger datert fra 1500-tallet, buete døråpninger, steintrapper, hellenistiske-romerske og bysantinske levninger, en liten venetiansk havn og trange gater. En vinfestival er holdt her årlig ved begynnelsen av juli. En annen festival, i minne av ødeleggelsen av klosteret Arkadi, blir holdt den 7. og 8. november.
Byens festning fra venetiansk tid, Fortezza, er en av de best bevarte borger på Kreta. Andre monumenter og severdigheter er Neratze-moskeen (kommunens kunstsenter), Porta Guora (Μεγάλη Πόρτα, den store gaten), Piazza Rimondi (Rimondi-plassen) og den venetiansk Loggia.
Etter venetianerne ble byen erobret av osmanske tyrkere i 1646 i løpet av den kretiske krig (1645–1669) og som la et muslimsk styre på byen i nær tre århundrer. Byen het Resmo på tyrkisk og var senter for et sandsjak, en administrativt enhet i Det osmanske rike.
Under slaget om Kreta (20.-30. mai 1941), ble slaget om Rethymno utkjempet mellom tyske fallskjermtropper og australske og greske soldater. Selv om Tyskland innledningsvis ikke var suksessfulle, vant tyskerne slaget etter å ha mottatt forsterkninger fra Maleme i den nordvestlige delen av Kreta.
I dag er byens økonomi basert på turisme, med mange ny fasiliteter bygd de siste tyve årene. Jordbruk er også viktig, særlig olivenolje og andre typiske middelhavsprodukter. Det er også en base for en Filosofiskole og universitetsbiblioteket for Universitet på Kreta, og Skolen for sosiale og politiske vitenskaper, som har 8000 studenter ved universitetets campus årlig, ligger ved «Galos», hvor Det akademiske institutt for middelhavsstudier også er.
Fylkesvei 567
Fylkesvei 567 går mellom Haukås i Bergen og Tysse i Osterøy.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Smalsundbrua
Smalsundbrua er ei bru på fylkesvei 680 i Aure kommune i Møre og Romsdal. Brua krysser Smalsundet mellom Rottøya og Ruøya. Den ble åpnet i 1995.
Kinlochleven
Kinlochleven (skotsk-gælisk: Ceann Loch Lìobhann) er en landsby i distriktet Lochaber i regionen Highland i Skottland. Den ligger i østenden av viken Loch Leven. I nord ligger fjellgruppen Mamores og mot sør ligger fjellene som flankerer Glen Coe. Landsbyen har blitt et svært populært stoppested for fotturister som går West Highland Way. Kinlochleven har et beregnet antall innbyggere på 760 for 2020.
Smelteverk
Arbeidet med demningen og vannforsyningssystemet begynte i 1905 og ble fullført i 1907. Det vannkraftverk ble konstruert for British Aluminium Company og ble designet av ingeniørbrødrene Patrick og Charles Meik. Sjefsassistenten som var den bosatt ingeniør på prosjektet var en ung William Halcrow. Ordningen innebar bygging av en gravitasjonsdam som er over 914 m lang (den lengste i det skotske høylandet) og 27 m høy, og skapte vannreservoaret Blackwater Reservoir. Den ble bygget i en høyde på over 305 m i ulendt og nesten utilgjengelig terreng, og innebar bygging av rundt 6 km betongakvedukt og nesten 13 km med stålrør. Det har blitt beskrevet som den siste store frambringelsen av tradisjonelt anleggsarbeid hvis aktiviteter i bygging av kanaler og jernbaner satte et uutslettelig preg på den britiske landsbygda.
Byggingen av Blackwater-demningen og det tilhørende aluminiumsverket ble omtalt i romanen Children of the Dead End (1914) av Patrick MacGill som jobbet med prosjektet som anleggsarbeider. Noen hendelser i boken var basert på faktiske karakterer og hendelser på Blackwater; for eksempel en morgen hamret en arbeider hakken inn i en stein, og traff utilsiktet en nedgravd sprengladning som sendte hakken inn i nakken hans og drepte ham. Denne hendelsen ble registrert som en hendelse med en mann fra Inverness i april 1908.
British Aluminium Company ble slått sammen i 1982 med det kanadiske selskapet Alcan for å danne britiske Alcan. I november 2007 ble britiske Alcan kjøpt opp av Rio Tinto og ble Rio Tinto Alcan.
I sine tidlige dager sysselsatte aluminiumsanlegget rundt 700 personer. Selv om den produserer aluminium av høyeste kvalitet, dens mengde sammenlignet med moderne amerikanske smelteverk for lite, og anlegget ble stengt i juni 2000.[3] Det tilhørende vannkraftverket ble omgjort til en generell kraftstasjon knyttet til sentralnettet.
Mjosundet
Mjosundet er et sund mellom Rottøya og Ertvågsøya i Aure kommune i Møre og Romsdal.
Phil Mills
Philip «Phil» Mills (født 30. august 1963 i Trefeglwys, Wales) var kartleser for rallyføreren Petter Solberg. Waliseren ble verdensmester i 2003 i Subaru World Rally Team. Sammen med Solberg har Mills på 152 starter 13 enkeltseirer i VM. De samarbeidet fra 1999 til 2010 da Mills annonserte at han ønsket å avslutte samarbeidet.
Tallsystem
Det finnes en rekke tallsystemer som er og har vært i bruk. De mest kjente er romertallene og desimalltallene/titallsystemet, som er i bruk i dag. Det finnes også en del tallsystemer som brukes i sammenheng med datamaskiner som totallsystemet/binærtall, åttetallsystemet, sekstentallsystemet og 64-tallsystemet. Tallsystemet vi bruker i dagliglivet er titallsystemet. Det vil si et tallsystem bygget opp av tierpotenser. For eksempel er tallet 100 = 10². Tallsystemet som brukes i databehandling er det såkalte totallsystemet (binære tall). Tallene i dette systemet bygges opp av toerpotenser. For eksempel er tallet 8 = 2³ Det finnes også andre tallsystemer, som tolvtallsystemet (dusin) og sekstitallsystemet (brukes i beregninger av tid og vinkler). Symbolene som tallene i et tallsystem skrives med kalles siffer eller talltegn.
Historiske tallsystemer
Det finnes en rekke tallsystemer som ikke lenger er i bruk eller som brukes mest av historiske årsaker. Et eksempel på dette er det romerske tallsystemet. Aztekerne og mayaene brukte et 20-tallsystem og sumererne brukte et 60-tallsystem (seksagesimalsystemet).
Vannpolo under Asialekene 1998
Vannpolo under Asialekene 1998. Vannpolo var en av flere sporter under de trettende Asialekene som ble arrangert i Bangkok i Thailand mellom 2. og 16. oktober 1998. Det var også trettende gangen vannpolo for menn var med i lekene. Ni lag deltok, først var det gruppespill. Tre grupper der de to beste lagene fra hver gruppe gikk til finalegruppen. Kasakhstan vant turneringen, de vant alle sine sju kamper.
Tallsystem
Heltall
I moderne tallsystemer, som for eksempel
kan alle heltall uttrykkes som en sekvens av sifre på formen
der b er grunntallet og hver a_i er et siffer. Hvert siffer er større enn eller lik 0 og mindre enn grunntallet b. Eksempler på dette er (4D2)16, (2322)8, (10011010010)2 og (1234)10, som alle uttrykker den samme tallverdien, den vi skriver i desimalnotasjon som 1234.
Det er normalt å utelate grunntallet når det er underforstått hvilket grunntall som er brukt. Da uttrykkes tallet som
som for eksempel 4D2, 2322, 10011010010 eller 1234.
Verdien av et slikt tall, med grunntall b, er
Desimaltall
Som for heltall er det normalt å utelate grunntallet når det er underforstått hvilket grunntall som er brukt. Da uttrykkes tallet som
Verdien av et slikt tall, med grunntall b, er
Omgjøring av tall i ett tallsystem til det tilsvarende tallet i titallsystemet
For å gjøre om et tall i f.eks. et totallssystem til det tilsvarende tallet i et titallssystem må tallet multipliseres med en toerpotens. Størrelsen på potensen bestemmes av verdien av sifferet i tallet (altså tierplassen, hundreplassem osv). Tallet 1011 (i et totallssystem) vil da bli 1*2³ + 0*2² + 1*2 + 1*2° = 11 i et titallssytem. Det samme gjør du med et utgangspunkt i f.eks. et tolvtallsystem, bare med potenser av tallet 12 istedenfor toerpotenser.
Omgjøring av tall i titallsystemet til det tilsvarende tallet i et annet tallsystem
For å gjøre om et tall i titallsystemet til det tilsvarende tallet i et annet tallsystem, må tallet deles med den gjeldende potensen helt til det når 0, og alle rester må taes i betraktning. For eksempel vil tallet 83 (i titallsystemet) regnes om på denne måten, for å gjøre det om til totallsystemet: 83:2 blir 41, med rest 1, 41:2 blir 20, med rest 1, 20:2 blir 10, med rest 0, 10:2 blir 5, med rest 0, 5:2 blir 2, med rest 1, 2:2 blir 1, med rest 0, 1:2 blir 0, med rest 1. For å finne hva tallet 83 (i titallsystemet) blir i totallsystemet, begynner vi med restene nedenifra. Tallet blir dermed 1010011 i totallsystemet. Hvis et tall skal gjøres om til det tilsvarende tallet i f.eks femtallsystemet, må man dele tallet på 5: 83:5 blir 16, med rest 3, 16:5 blir 3, med rest 1, 3:5 blir 0, med rest 3. Altså blir dette 313 i femtallsystemet.
COREPER
COREPER (fra fransk , «De permanente representanters komite») er to permanente arbeidsgrupper under Den europeiske unions råd. Arbeidsgruppene består av medlemslandenes EU-ambassadører, og gruppenes hovedoppgaver er å forberede alle saker som skal behandles på rådets møter. I motsetning til ministrene, som vanligvis møtes månedlig, møtes COREPER ukentlig.
Oppgaver
Corepenes oppgaver er regulert i artikkel 240 i traktaten om Den europeiske unions funksjonsmåte. Deres hovedoppgave er å forberede saker som skal opp til behandling i Rådet. De kan også ta seg av hele behandlingen av trivielle saker. I tillegg koordinerer Corepene de omtrent 250 komiteeene og arbeidsgruppene av embedsmenn, som arbeider med saker på teknisk nivå i forkant av behandling i Rådet.
COREPER er et viktig bindeledd mellom de forskjellige konstellasjonene i Rådet. Mens ministrene i rådet stort sett snakker med sine kolleger om felle ansvarsområder, arbeider de forskjellige COREPER-gruppene på tvers av interesse- og ansvarsområdene og kommuniserer med de andre gruppene. Det vil for eksempel si at om man i Rådet for Miljø ønsker å fremme en spesiell sak, vil disse for eksempel først rådføre seg med Rådet for Transport for å hindre unødvendige uoverensstemmelser når forhandlingsrundene setter i gang.
Oppbygning
Det finnes to arbeidsgrupper; COREPER I og COREPER II.
Dominik Baldauf
Dominik Baldauf (født 23. april 1992 i Bregenz) er en østerriksk langrennsløper.
Karriere
Baldauf ble østerriksk juniormester på sprint i 2009, og han kom på 5.-plass i Alpencup dette året. I European Youth Olympic Festival 2009 kom han på 18.-plass på sprinten.
I junior-VM 2010 kom han på 58.-plass på 10 km klassisk. Året etter kom han på 12.-plass på sprinten og 39.-plass på 10 km fri teknikk i junior-VM 2011. I tillegg deltok han på det østerrikske laget som kom på 6.-plass på stafetten.
Han deltok igjen i junior-VM 2012, der han kom på 41.-plass på skiathlon og 23.-plass på sprinten. Han fullførte ikke 10 km klassisk. På stafetten kom Østerrike på 14.-plass.
I 2013 deltok han i U23-VM på ski i Liberec, der han kom på 27.-plass på sprinten og 51.-plass på skiathlon. I U23-VM 2014 i Val di Fiemme kom han på 45.-plass på sprinten, 40.-plass på 15 km klassisk og 26.-plass på skiathlon.
Baldauf deltok i Ski-VM 2015 i Falun, der han fikk 24. beste tid i prologen, men kom på 4.-plass i sin kvartfinale, og ble slått ut. Han endte dermed på 19.-plass på sprinten.
I VM 2019 i Seefeld ble Baldauf pågrepet, mistenkt for doping. Østerriksk politi bekreftet at Baldauf, hans lagkamerat Max Hauke og kasakhstanske Aleksej Poltoranin hadde erkjent bloddoping.
Hensynssone bevaring
Hensynssone bevaring er en bestemmelse i plan- og bygningsloven som brukes for å verne objekter og områder som har lokal og regional kulturminneverdi. Fredning etter kulturminneloven blir som regel brukt for å sikre kulturminner av vesentlig nasjonal verdi.
Overordnede bestemmelser om bevaring i kommunenes arealplanlegging kan vedtas med hjemmel i plan- og bygningsloven § 11-8 tredje ledd boktav c) og § 11-9 nummer 7. Bestemmelser om hensynssone bevaring i reguleringsplaner kan vedtas med hjemmel i plan- og bygningsloven § 12-5 andre ledd nummer 5 og § 12-7 nummer 6.
Til forskjell fra tidligere reguleringer til spesialområde bevaring som var begrenset til verneverdige bygningers eksteriør, kan man med bestemmelsene knyttet til hensynssone bevaring også regulere interiør og materialbruk.
Kommunenes mulighet til å regulere kulturminner til bevaring kom først med Bygningsloven av 18 juni 1965 nr. 7. I 1967 kom Stortingsmelding nr. 87. (1966–67) som var den første stortingsmeldingen som slo fast at kulturminner skal vurderes som en del av arealplanleggingen.
Storelvdalen
Storelvdalen er et navn som brukes om mange dalfører i Norge. Ofte brukt om et dalføre i et avgrenset område hvor det er en stor elv i lag med en eller flere mindre elver.
Stiklestadgata (Oslo)
Stiklestadgata var en gate på Grønland i bydel Gamle Oslo. Den gikk vestover fra Platous gate. Navnet ble vedtatt i 1866 og viser til Slaget på Stiklestad.
Blattniksele
Blattniksele (også skrevet Blattnicksele, umesamisk: Bláhnage) er et 54 hektar stort småsted i Sorsele kommune i Västerbottens län i landskapet Lappland i Sverige. Stedet hadde 205 innbyggere i 2000 og 187 innbyggere i 2005.
Rødkløver
Rødkløver (Trifolium pratense) er en flerårig plante i kløverslekta som er vanlig i hele Norge opp til skoggrensa. Den er også vanlig i hele Europa, og i andre deler av verden.
Felix Scheder-Bieschin
Scheder-Bieschin vant en olympiske bronsemedalje i seiling under OL 1936 i Berlin. Han var med på den tyske båten «Germania III» som kom på tredjeplass i 8-metersklassen bak den italienske båten «Italia» og «Silija» fra Norge. Seilingene ble avviklet utenfor Kiel i perioden 4. til 12. august 1936. Mannskapet på «Germania III» var Scheder-Bieschin, Hans Howaldt, Alfried Krupp von Bohlen und Halbach, Eduard Mohr, Fritz Bischoff og Otto Wachs.
Scheder-Bieschin ble drept i strid utenfor Norges kyst under andre verdenskrig. Han var Korvettenkapitän på båten som ble torpedert.
Rødkløver
De trekoplete bladene, ofte med et lyst halvmåneformet merke, og den røde, runde blomsterstanden, er lett å kjenne igjen. Rødkløveren vokser vilt og finnes i flere variasjoner. En sjelden gang kan man finne «firkløver», ikke fordi den er veldig uvanlig, men heller fordi man ikke leter så nøye. Det som virkelig er mer sjelden, men like fullt mulig, er at man finner hvit rødkløver.
Beskrivelse
Rødkløver er en flerårig plante som kan bli mellom 20 og 60 cm høy. Bladene er vanligvis trekoblede, det vil si at de består av tre småblader som vokser ut fra samme punkt. Hvert enkelt av småbladene kan bli mellom 1 og 5 cm lange og eggrunde til avlange i formen. Et karakteristisk kjennetegn som ofte viser seg hos rødkløver, er et lysere merke på småbladene som kan minne om en halvmåne, eller en snøkledd fjelltopp. Dette merket er mindre eller fraværende hos den lignende arten skogkløver (Trifolium medium). Bladene hos rødkløver er dessuten bredere og rundere, og har et hinneaktig øreblad. Øreblader er blader som vokser ut fra stengelen ved bladstilkens basis. Stengelen kan variere mye i tykkelse og lengde. Hos varieteten engrødkløver (Trifolium pratense var. pratense) er stengelen kortvokst, og omtrent 1,5 til 2,5 mm i tykkelse, mens den kan bli hul og opptil 4 mm hos dyrkede sorter. Blomstringen skjer mellom mai og september og gir vanligvis rødfiolette blomster. Man tenker kanskje på blomsterstanden som én blomst, men den er sammensatt av mange rørformede blomster som vokser sammen nederst, slik at blomsterhodet får den velkjente runde formen. Kronbladene i hver enkelt blomst er sammenvokst ved grunnen. Frukten er en belg, omtrent like lang som begeret og inneholder mellom 1 og 4 frø.
Utbredelse
Selv om rødkløveren finnes på alle kontinenter unntatt polene, er utbredelsen konsentrert i det vestlige Eurasia og Nord-Amerika. I USA, Australia og Japan rapporteres den som innført. Den er vanlig i litt næringsrik jord, og vokser i beitemarker, voller, åkerkanter, bryn, veikanter og brakkmark. Det vitenskapelige epitetet pratense betyr «den som vokser i enga».
Underarter og varieteter
Her følger en kortfattet omtale av underarter og varieteter. Underarten Trifolium pratense subsp. pratense er registrert i flere land i Europa, deriblant Sverige, baltiske land og sentraleuropeiske land. Varieteten engrødkløver (Trifolium pratense var. pratense) er sjeldnere i vill tilstand, men registreres også i Europa, mest i Sentral-Europa, Sverige og Finland. Det er også registrert noen funn i Norge, Storbritannia, Spania og i andre deler av verden. Den stammer for det meste fra innførte frø i forbindelse med dyrking. I Sør-Europa har rødkløver antagelig vært dyrket siden 1300–1400-tallet, og den ble kjent i Norge omkring slutten på 1700-tallet. Den er en av de viktigste fôrvekstene i Norge. I oppslagsverk kan en varietet omtales med synonymet ''Trifolium pratense var. sativum under navnet fôrkløver, men fôrkløver er artsdatabankens navn på Trifolium Hybridum'', en annen art i kløverslekten. Trifolium pratense var. villosum DC. er en varietet som i hovedsak er registrert i sørøstlige deler av Frankrike. Mer enn ti sorter av rødkløver finnes på norsk offisiell sortliste, og i Europa er det registrert over to hundre sorter.
Pollinering
Rødkløver er avhengig av krysspollinering. Det betyr at pollenet må overføres fra en annen plante. Dette gjør insekter svært viktige for at dyrking skal lykkes. Kronrørene til rødkløver er lange, noe som gjør det vanskelig for insekter med en kort tunge å rekke ned til nektaren. På New Zealand rapporterer historien om stor økning i avlingen etter at humler ble innført i 1839. Også senere, i 1906, ble det innført humler for å ivareta pollineringen. Det har ikke vært mulig å påvise en klar sammenheng mellom økningen i avlingen og import av humler. Noen har hevdet at bier med tunger kortere enn 10 mm ikke vil kunne pollinere blomsten, men også noen bier med kort tunge får tilgang til nektaren ved å bite huller nederst på blomsterrøret eller ved å presse seg ned i blomsterrørets åpning. Rødkløveren er nasjonalblomsten til Danmark.
Bruk
Mange arter i erteblomstfamilien, som rødkløver tilhører, inngår et symbiotisk forhold med mikroorganismer slik at de blir i stand til å utnytte nitrogen fra luften. Det kalles nitrogenfiksering, og i tilfellet med hvit- og rødkløver oppnås det ved hjelp av den nitrogenfikserende bakterien Rhizobium leguminosarum bv. trifolii. Denne egenskapen fører til at disse plantene har en høy næringsverdi og sørger for at de er blant de vanligste dyrkede engvekstene. Nitrogen fra denne prosessen føres dessuten tilbake til jorden som næring. Før det ble vanlig med kunstgjødsel og andre moderne hjelpemidler i jordbruket, førte denne evnen til at den ble en viktig plante for å få mest mulig ut av jordbruket i en form for vekselbruk. Én metode som brukte kløveren på denne måten økte i popularitet i 1700-tallets England, og ble kjent som «Norfolk four-course system». Den spilte en viktig rolle for befolkningsveksten i Storbritannia på 1800-tallet. En lignende bruk av kløveren spredte seg til Europa på denne tiden, blant annet til Danmark omkring midten av 1700-tallet, og ble etterhvert også tatt i bruk i Norge, men ikke før utpå 1800-tallet. «Kløver-morgenrøden» omtales for eksempel av Henrik Wergeland i diktet «Eivindvig» der presten Dahls bruk i Eivindvik hylles for sin skjønnhet.
Tradisjonell bruk
Rødkløver har i Norge blitt brukt i forbindelse med høytider, særlig til å pynte til jonsok. Derfor har den sammen med en rekke andre planter med samme formål blitt kalt for «jonsokblom». Tradisjonell barnelek som omfatter rødkløver ser ut til å ha sin opprinnelse i den tiden da frø av rødkløver ble innført til landet mot slutten av 1700-tallet og begynnelsen av 1800-tallet. Det var først da at den ble mer vanlig, selv om det er en mulighet at den også kan ha vært tilstede i vill tilstand før den tid.
I folkemedisinen
Mer enn 125 kjemiske forbindelser er identifisert i rødkløverplanten. Blant noen av disse stoffene kan det nevnes flavonoider som isorhamnetin, kaempferol, quercetin og deres glykosider foruten isoflavoner som daidzein, genistein, formononetin, og biiochanin A. Det kan også nevnes kumariner, harpiks, fenolsyrer, eterisk olje, og sitosterol.
Rødkløver har blitt brukt for å behandle en rekke forskjellige lidelser innen folkemedisinen. Te av rødkløver er blitt brukt for å behandle en rekke sykdommer, slik som åreforkalkning, kikhoste, blod- og underlivssykdommer, og den kunne drikkes for å fremme menstruasjon. Ellers har den blitt brukt som appetittvekker og for å stimulere nyre og lever. Mange måter å bruke den på kan ikke dokumenteres ved hjelp av moderne medisin. En studie sammenlignet fem publiserte rapporter og kom til at tre av de fem viste at et isoflavon fra rødkløver kunne lette hetetokter ved overgangsalder.
En generell advarsel i forbindelse med urtemedisin er å unngå overdrivelser. For eksempel kan kumarinene i rødkløver omdannes til dikumarol, et stoff med blodfortynnende virkning. Denne omdannelsen skjer ved gjæring, noe som kan finne sted under tørking. Formononetin, et stoff med østrogenlignende effekt, kan påvirke kroppens hormonbalanse.
I mat
Nektaren til både hvit- og rødkløver har vært ettertraktet blant barn. Mest populær var rødkløver siden den hadde størst blomsterhode som de kunne plukke og spise. Ved å suge nektaren av blomsten kunne man få seg noe «slikkeri». Mange navn den har fått opp igjennom tiden tyder på det. For eksempel har den blitt kalt sukkertopp, sukkertust, søtknapp, søteknoll, søtetopp og honningblomster. Både blomst og blader er spiselige og kan brukes i salater, eller på andre måter, for eksempel i te eller i vinlegging.
Blattniksele
Eksterne lenker
Blattnikseles hjemmeside
Concordia Seminary
Concordia Seminary ligger i Clayton, Missouri, en forstad på vestsiden av St. Louis. Institusjonens fremste mål er å utdanne pastorer, diakoner, misjonærer, prester og kirkeledere til Lutheran Church - Missouri Synod (LCMS). Dagens rektor ved skolen er pastor Dr. Dale Meyer.
Institusjonen i Saint Louis har blitt karakterisert som LCMS' «teoretiske» (dvs. akademiske) seminar, mens Concordia Theological Seminary i Fort Wayne ble karakterisert som det «praktiske» seminaret, men disse forskjellene har ikke lenger noen betydning. Seminaret blir sett på som teologisk konservativt siden det ikke tilbyr studieplass til kvinner som ønsker å bli prester, og også fokuserer på en historisk-grammatikalsk fortolkning av bibelen.
Radiostasjonen KFUM-AM 850 har sitt studio og sender på campusen, og igjennom mange år ble radioprogrammet «Lutheran Hour» produsert her.
Bengt Nilsson
Nils Bengt Nilsson (født 17. februar 1934 i Härnösand, død 11. mai 2018) var en svensk friidrettsutøver. Den 1,81 m høye utøveren var i 1954 verdens beste høydehopper.
Før sesongen 1954 var gjeldende verdensrekord 2,12 m, satt i 1953 av amerikaneren Walter Davis. Europarekorden til finske Kalevi Kotkas på 2,04 var satt så tidlig som i 1936.
15. juni 1954 tangerte Bengt Nilsson den svenske rekorden i Södertälje med et hopp på 2,02 m. 2. juli hoppet han 2,03 m i Göteborg, og holdt dermed den svenske rekorden alene. En uke senere oppnådde han 2,05 m i et stevne i Halmstad, og hadde dermed overtatt Kotkas Europa-rekord. 15. juli hoppet han så 2,10 m i Göteborg. I midten av august ble han svensk mester med et resultat på 2,09 m.
Høydefinalen under europamesterskapet ble arrangert 29. august 1954. Nilsson begynte å hoppe på 1,90 m og gikk over alle høyder opp til 2,03 m på første forsøk. Dermed var han Europamester foran tsjekkoslovaken Jiri Lansky. Deretter forsøkte han seg på 2,06 m, men rev tre ganger.
19. september forbedret Bengt Nilsson igjen Europa-rekorden, denne gang til 2,11 m, bare en centimeter fra verdensrekorden.
I 1954 deltok Nilsson i 47 stevner, og hoppet over to meter ved 37 anledninger. For denne fremragende sesongen ble han tildelt Svenska Dagbladets gullmedalje for 1954.
Peter Phillips
Peter Mark Andrew Phillips (født 15. november 1977) er den eneste sønnen til prinsesse Anne av Storbritannia og hennes første ektemann Mark Phillips. Han er det eldste barnebarnet til dronning Elisabeth II og Philip, hertug av Edinburgh.
Phillips har ikke kongelige titler, men han er nummer 18 i arvefølgen til den britiske tronen. Døtrene Savannah og Isla står på de neste plassene på arvefølgelisten.
Etter å ha avlagt eksamen ved universitetet i 2000 begynte han å jobbe for Jaguar og siden for WilliamsF1. Mens han jobbet for WilliamsF1 i Canada i 2003 møtte han Autumn Kelly. Paret giftet seg i St. George's Chapel i Windsor Castle i 2008. Phillips holder en lav profil i media og har ingen kongelige plikter. Han har arbeidet for Royal Bank of Scotland.
Savannah
Savannah Anne Kathleen Phillips (født 29. desember 2010) er datter av Peter og Autumn Phillips og det første oldebarnet til dronning Elisabeth II. Hun er nummer 17 i arvefølgen til den britiske tronen.
Savannah Phillips ble født på Gloucestershire Royal Hospital i Gloucester i England og døpt 23. april 2011 i Holy Cross kirke i Gloucester.
Isla
Isla Elizabeth Phillips er parets andre datter (født 29. mars 2012).
Papyrella
Papyrella er en gresk sivbåt på den joniske øya Korfu i nordvestlig Hellas som ikke lenge er ved bruk, sist gang båttypen var dokumentert brukt var i 1987. Deretter var sivbåten benyttet for flere eksperimenter på Egeerhavet for å teste teorien om de første fartøyene som var brukt i oldtidens Hellas antakelig var sivfartøyer.
Papyrella
På den store øya Korfu lå den fruktbare Ropa-sletten mellom en mindre fjellkjede i den nordlige enden som har form som en utbuktning og Korfu by samt høyder mot den sørlige enden som har form av en lang halvøy. Mye av jordbruket på Korfu er konsentrert på Ropa-sletten, men det er mindre myrområder der det vokser siv som ved landsbyen Liapádes i nordvest. Langt mot sør lå den store ferskvannslagunen Korisíon med et rikt dyreliv og vegetasjon. På Ropa-sletten var det fremdeles høstet inn siv betegnet som «papyri» (Ferula communis L.) selv om det er en gåte om hvordan den lokale betegnelsen på en sivplante som ikke er papyrus fra Egypt, hadde oppstått.
Hver år sent i juni ble sivplantene kuttet ned, og deretter lagt ute for å tørke under solen for en bestemt periode før arbeidet om å lage bunter kunne begynne. Men til forskjell fra andre sivbåtbyggerne rundt i verden tok den greske båtbyggeren fram trevirke som kan være gjenbrukt fra en utrangerte papyrellabåt for å lage et horisontalt «skjelett» med seks til åtte 3 meter lange lister spredt ut i triangulær form festet til tre tverrgående planker. Dette «skjelettet» som var gjenbrukt opptil tjue år av den lokale båteieren, sørget for en større stivhet i konstruksjonen enn normalt. Deretter ble buntene lagt rundt skjelettet for å danne et skrog av stilker som sluttet mot den spisse baugen i båten som var triangulært i form. Deretter ble mindre og lange bunter lagt oppå hverandre langs sidene for å danne en «bordkledning» rundt det flate «dekket» ned til de tverrgående planker som i andre varianter kunne være dekket med sivruller og tverrgående planker ovenpå.
Den typiske papyrellabåten kunne ha en avkuttet akterstevn eller rund akterstevn med to planker som «akterspeil», dermed var opptil 2,5 meter lang og 1,2 til 1,3 meter bredt med en høyde på 65 cm fra bunnen til toppen på den bøyede baugen. Papyrellabåten vanligvis var bare brukt i lukket farvann, men også på ferd til sjøs for å fiske ute på havet. Normalt dro to mann ut med padleårer ute på dypere sjø for å hente opp fangne hummere i teiner. De lokale fiskere ment at deres sivbåtene var usenkelig. Etter hver dag ble båten trukket opp på landet og «hengt» i en galge etter baugen for å tørke ut. Den vanlige levealderen på sivbåten på Korfu skulle være på to til tre år.
Det var en større variant som mer eller mindre var to papyrellabåter som var slått sammen med hverandre akterstevn mot akterstevn med trenagler og tauverk til én stor båt på rundt fem til seks meter lengde med større lasteevne.
Joseph Tong Changping
Joseph Tong Changping (født 6. desember 1968 i Folkerepublikken Kina) er katolsk biskop av bispedømmet Weinan (kurienavn: Tungzhou) i provinsen Shaanxi i Folkerepublikken Kina.
Tong studerte teologi og filosofi i 1991-94 ved det regionale presteseminar i at Xi'an, Shaanxis provinshovedstad, og deretter i to år studerte han ved et institutt for politologi og jus.
Tong Changping ble presteviet 6. januar 1997. Han har tilnavnet «Qi Tong» (syvende Tong) ettersom han var den syvende av bispedømmets prester med slektsnavnet Tong.
De fleste katolikker der han kommer fra heter Tong eller Bai. Nanbai, hvis landsbyboere nesten alle heter Bai, og Nanqi, en nabolandsby der nesten alle heter Tong, betraktes som bispedømmet Weinans «kallsbaser». Fra hvert sted kommer (2003) ti prester og over et dusin nonner.
Georg Andersen
Andersen deltok i flere mesterskap, og har en personlig rekord på 20,86 meter utendørs og 20,98 meter innendørs. Under VM i friidrett 1991 i Tokyo ble han først tildelt sølvmedaljen, men mistet den fordi han testet positivt for doping. Den positive testen kom etter en omdiskutert prøve han avga over en måned før VM i Tokyo. Han gjorde comeback etter at utestengelsen var over, kvalifiserte seg til VM i Göteborg i 1995, men oppnådde ikke tidligere resultater. Han la opp etter sesongen 1996 på grunn av hofteskaden. Han er norgesmester fra 1987, 1988, 1990 og 1995. Andersens personlige rekord i diskoskast er på 62,10 meter.
Andersens sønn, Stian Andersen (f. 1988), deltok i 2005 i juniorverdensmesterskapet i mangekamp, men spesialiserte seg senere på kulestøt. Han er også norgesmester fire ganger på rad fra 2011 til 2014.
Joseph Tong Changping
Han ble bispeviet i desember 2003, og overtok etter biskop Zhang, som gikk av i 2000. Det var den gamle biskopen selv som ordinerte Tong, bare få dager før han selv døde. Biskop Tong ble med sine 34 år den yngste av «den åpne kirke»s biskoper.
Bispedømmet hadde i 2003 rundt 12 000 katolikker, 30 prester og mer enn 40 nonner.
Aleksandr Jelizarov
Aleksandr Matvejevitsj Jelizarov (russisk: Александр Матвеевич Елизаров; født 7. mars 1952) var en sovjetisk skiskytter som deltok i de olympiske vinterleker 1976 i Innsbruck.
Jelizarov ble olympisk mester i skiskyting under vinter-OL 1976 i Innsbruck. Han var med på det sovjetiske stafettlaget som vant 4 x 7,5 km stafett for menn, foran Finland og Øst-Tyskland. De andre på laget var Ivan Bjakov, Nikolaj Kruglov og Aleksandr Tikhonov. Jelizarov ble nummer tre på den individuelle konkurransne på 20 km skiskyting, bak sin landsmann Nikolaj Kruglov og Heikki Ikola fra Finland.
Den katolske kirke
Den katolske kirke (av gresk: καθολικός, katholikos: allmenn eller universell), også kalt Den romersk-katolske kirke, er verdens største kristne kirke. Kirken ledes av paven og definerer sitt oppdrag til det å spre evangeliene til Jesus Kristus, administrere sakramentene og drive barmhjertighetsarbeid. Den katolske kirke mener at kirken ble grunnlagt av Jesus Kristus, at dens biskoper er etterfølgerne etter Jesu apostler og at paven er etterfølgeren til St. Peter. Katolsk lære hevder at kirken er ufeilbarlig når den gir sine doktriner om tro eller moral. Katolsk tilbedelse er sentrert rundt nattverd, hvor kirken mener at brød og vin gjennom transsubstansiasjon blir omgjort til Kristi blod og legeme. Jomfru Maria har en spesiell posisjon i den katolske kirke. Katolsk tro inkluderer hennes ubesmittede unnfangelse og den kroppslige opptagelsen til himmelen på slutten av hennes liv.
Den består av 23 særkirker, hvorav Den latinske kirke er den største med omkring 1,272,000,000 medlemmer (2014). De andre 22 særkirker har samlebetegnelsen katolske kirker av orientalske riter (orientalske eller østlige katolske kirker).
Historisk bakgrunn
Den kristne kirke ble tidlig organisert under fem patriarker, med sete i Jerusalem, Antiokia, Alexandria, Konstantinopel og Roma. Patriarken i Roma, paven, fikk tidlig en særstilling, ettersom hans bispesete regnes som nedarvet fra apostelen Peter. Etter det vest-romerske rikets fall på 400-tallet ble Konstantinopel stadig viktigere politisk og økonomisk sett, og samtidig utviklet det seg doktrinære forskjeller mellom den østlige og den vestlige kirken.
I 1054 oppsto det store skismaet mellom patriarkene i Konstantinopel og Roma, og kirken ble splittet i den katolske og den ortodokse kirke. Mot slutten av det 15. århundre oppsto stridigheter omkring dogmer, tradisjoner og fromhetsliv, senere kjent som reformasjonen. Dette førte til at enkelte brøt ut og dannet nye kirker, som særlig fikk stort omfang i Nord-Europa og England.
I Norge
Den katolske kirke ble etablert i Norge i det 10. århundre. De første kristne i Norge var antagelig fra De britiske øyer, men også tyske misjonærer og kirkefedre var tidlig sentrale i Norden, blant dem Ansgar av Bremen – «Nordens apostel». Opprinnelig, (fra 831 til 1103), var Norge en «misjonsmark» som organisatorisk lå under (den katolske) erkebiskopen av Reims i Frankrike. Frem til 1152 lå så landet under Lund i Skåne (på den tiden tilhørende Danmark). I 1152/53 ble erkebispesetet i Nidaros (Trondheim) opprettet.
Den pavelige kommisjon «Ecclesia Dei»
Den pavelige kommisjon «Ecclesia Dei» («Guds kirke») ble opprettet av pave Johannes Paul II den 2. juli 1988 etter at erkebiskop Marcel Lefebvre hadde utført bispeordinasjoner i Sveits, som Den hellige stol betraktet som ulovlige.
Den katolske kirke
I Norge
Allerede før Norge fikk egen erkebiskop ble det opprettet tre katolske bispedømmer (1070) med sete i Alpsa, Biargina og Nithirosa, det vil si i Oslo, Bjørgvin (Bergen) og Nidaros. Etter hvert ble antallet bispedømmer utvidet til fem.
Den pavelige kommisjon «Ecclesia Dei»
Den ble opprettet med en motu proprio, Ecclesia Dei, hvor kommisjonen ble instruert til å samarbeide med biskoper, Den romerske kurie og andre for å muliggjøre full kommunion mellom de som er forbundet med Lefebvres bevegelse, av Den hellige stol betraktet som skismatisk, og Den katolske kirke, i henhold til protokollen som ble undertegnet av Lefebvre og kardinal Ratzinger i mai 1988, etter at det var ført forhandlinger om veien fremover.
Den katolske kirke
I Norge
Med Olav den hellige ble katolisisme eneste tillatte religion i Norge. Ved tingmøtet i 1024 fikk Norge en riksomfattende kirke, rettsordning og forbud mot all annen religionsutøvelse. I årene etter Olav den helliges død i 1030 ble denne nye troen den dominerende også i praksis, og i 1153 ble Nidaros gjort til erkebispesete. Dette innebar at Norge ble en egen kirkelig provins.
Den pavelige kommisjon «Ecclesia Dei»
Kommisjonen ble gitt fullmakt til å regulere den kirkerettslige situasjonen for tradisjonalistiske ordenssamfunn som formelt står utenfor Den katolske kirke, men som ønsker å være en del av kirken, samt for enkeltprester som ønsker å virke i Den katolske kirke men som er ordinert utenfor.
Den katolske kirke
I Norge
I nesten 400 år var så den katolske kirke den eneste tillatte i Norge. Med reformasjonen i 1537 ble katolisismen forbudt. I dansketiden var det i perioder tillatt for katolikker å oppholde seg i Norge, men religionsutøvelse var ikke tillatt. I 1843 ble det gitt dispensasjon til å opprette en ny katolsk menighet i Oslo. Dissenterloven kom i 1845. Grunnlovsforbudet mot jøder (i den beryktede §2) ble opphevet i 1851, munkeordener ble tillatt i 1897, mens jesuittene måtte vente til 1956, da Norge ratifiserte Den europeiske menneskerettskonvensjon. I 1964 ble Grunnlovens §2 endret på nytt, denne gang ved at retten til fri religionsutøvelse ble eksplisitt uttrykt: «Alle Indvaanere av Riget have fri Religionsøvelse».
Den pavelige kommisjon «Ecclesia Dei»
Den er også gitt i oppgave å kommunisere med lokale biskoper omkring behovene til de grupper som ønsker å bevare den gamle latinske messen (den tridentinske messe) slik den ble feiret før Paul VIs liturgireform. Presidenten for kommisjonen er kardinal Darío Castrillón Hoyos.
Den katolske kirke
I Norge
Det er i dag ca. 98,000 registrerte katolikker i Norge, det vil si omtrent 2 % av befolkningen. Flertallet av disse, minst halvparten, har innvandrerbakgrunn. De fleste tilhører den romersk-katolske kirke, men det finnes også enkelte som tilhører de orientalske riter, spesielt etiopiere, kaldeere og ukrainere. Det er ikke etablert egne kirker for de orientalske riter i Norge. På samme måte som for nesten 1000 år siden har Norge i dag tre katolske bispedømmer: Oslo, Trondheim og Tromsø. Tilsammen har disse 35 menigheter, samt et kapelldistrikt som med tiden kan bli egen menighet. På grunn av den store arbeidsinnvandringen de siste årene betjener den katolske kirke i Norge om lag 200 000 katolikker. Den mottar statstilskudd for de 98,000 katolikkene som har norsk personnummer.
Reinsfjellet
Reinsfjellet er et fjell i Gjemnes kommune i Møre og Romsdal. Det har en høyde på 994 meter over havet.
Den katolske kirke
Oppbygning og struktur
Den katolske kirke er hierarkisk oppbygget, med paven som overhode i lærespørsmål. Til hjelp i administrasjonen av kirken har han kardinalene. Bispedømmene er kirkens grunnleggende enhet, med en biskop som leder. Biskopens hovedansvar er forkynnelse og overvåking av den kirkelige disiplin, samt administrasjon av den delen av kirken som omfattes av bispedømmet. Sammen med paven har biskopene del i kirkens læreembete (magisterium). Til slutt kommer menigheten, der sognepresten har det høyeste embete. Etter Annet Vatikankonsil (1962–1965) har også legfolket fått en større rolle i kirkens styre, men kirken har fortsatt en monarkisk styreform.
Reinsfjellet
Det er bilvei opp til toppen hvor det er en radio- og fjernsynstårn. Det første tårnet stod ferdig til årsskiftet 1962/1963. Da TV2 ble etablert i Norge, ble det behov for en nytt og høyere tårn. Dette stod ferdig høsten 1993.